**ZÁPISNICA Z VYHODNOTENIA SPLNENIA PODMIENOK ÚČASTI**

**Verejný obstarávateľ**: Banskobystrický samosprávny kraj, Námestie SNP 23, 974 01 Banská Bystrica

**Predmet zákazky:** Tlač a distribúcia mesačníka „Náš kraj“ na rok 2019.

**Druh postupu:** podlimitná zákazka zadávaná postupom bez využitia elektronického trhoviska podľa § 108 ods. 1 písm. b) zákona č. 343/2015 ZVO

**Typ zákazky:**  zákazka na poskytnutie služieb

**Vyhlásené:** vo Vestníku verejného obstarávania č. 233/2018 dňa 27.11.2018 pod značkou oznámenia 16914 - WYS

**Predkladanie ponúk:** 17.12.2018 do 09:00, elektronicky prostredníctvom komunikačného rozhrania Josephine

**Otváranie ponúk:** 17.12.2018 o 10:00 hod**,** Úrad BBSK, Nám. SNP 23, 974 01 Banská Bystrica

Vyhodnoteniu splnenia podmienok účasti uchádzačov predchádzalo otváranie ponúk, ktoré sa konalo elektronicky. Proces otvárania ponúk je zachytený v zápisnici z otvárania ponúk.

Splnenie podmienok účasti uchádzačov vyhodnocovala komisia v nasledovnom zložení:

**Mgr. Marcela Glevická** člen komisie s právom vyhodnocovať ponuky

**Mgr. Mária Galajdová** člen komisie s právom vyhodnocovať ponuky

**Ing. Monika Debnárová** člen komisie s právom vyhodnocovať ponuky

Ponuky boli predložené elektronicky podľa § 49 ods. 1 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) prostredníctvom komunikačného rozhrania Josephine, spĺňajúceho požiadavky uvedené v § 20 ZVO. Komisia skonštatovala, že uchádzači dodržali určený spôsob komunikácie a bolo možné sprístupniť obsah ich ponúk. Komisia ponuky sprístupnila v poradí, v akom boli predložené.

V lehote na predkladanie ponúk boli predložené ponuky nasledovných uchádzačov:

1. Bittner print s.r.o., Ivanská cesta 2C, 821 04 Bratislava, IČO: 35736534
2. Polygrafické centrum, s.r.o., Palisády 33, 811 06 Bratislava, IČO: 43801111
3. Slovenská Grafia a.s., Pekná cesta 6, 834 03 Bratislava, IČO: 31321470

Komisia posudzovala splnenie podmienok účasti vo verejnom obstarávaní uchádzačov a zároveň posudzovala ich ponuky z hľadiska splnenia požiadaviek verejného obstarávateľa na predmetu zákazky.

Verejný obstarávateľ požadoval v súťažných podkladoch v časti „F. Podmienky účasti uchádzačov“, aby uchádzači predložili doklady a dokumenty na preukázanie splnenia podmienok účasti podľa § 32 ods. 1 a § 34 ods. 1 písm. a) ZVO. Verejný obstarávateľ požadoval preukázať služby rovnakého alebo obdobného charakteru ako je predmet zákazky v hodnote bez DPH minimálne 60.000€ bez DPH. Za služby rovnakého alebo obdobného charakteru sa považuje tlač a distribúcia tlačovín.

**Vyhodnotenie splnenia podmienok účasti uchádzačov.**

1. **Bittner print s.r.o., Ivanská cesta 2C, 821 04 Bratislava, IČO: 35736534**

Komisia si overila, či je uchádzač zapísaný v zozname hospodárskych subjektov Úradu pre verejné obstarávanie. Komisia konštatuje, že uchádzač je zapísaný v zozname hospodárskych subjektov pod registračným číslom 2018/5-PO-D7065s platnosťou zápisu od 12.05.2018 do 12.05.2021. Uchádzač týmto zápisom preukázal splnenie podmienok účasti podľa § 32 ods. 1 ZVO v rozsahu skutočností zapísaných v zozname hospodárskych subjektov.

Na preukázanie splnenia podmienok účasti podľa § 32 ods. 1 predložil čestné vyhlásenie, že je firma zapísaná v zozname hospodárskych subjektov a zároveň Výpis zo zoznamu hospodárskych subjektov s osvedčovacou doložkou Úradu pre verejné obstarávanie.

Komisia ďalej konštatuje, že nevie preukázať, či sa uchádzač:

* dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia,
* dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia profesijných povinností.

Komisia tak konštatuje, že uchádzač preukázal, že spĺňa podmienky účasti podľa § 32 ods. 1 ZVO v plnom rozsahu.

Uchádzač predložil na preukázanie splnenia podmienky účasti podľa § 34 ods. 1 písm. a) ZVO zmluvu o poskytnutí služieb s predmetom plnenia – tlač rôznych tlačovín (tlač časopisov, knižných publikácií, propagačných predmetov, letákov a iné) a následná distribúcia po celom území Slovenskej republiky, poprípade zahraničie. Hodnota danej zmluvy presahuje minimálnu hodnotu poskytnutých služieb stanovenú verejným obstarávateľom (60.000 € bez DPH).

Komisia konštatuje, že uchádzač predmetnými dokladmi preukázal, že spĺňa podmienku účasti podľa § 34 ods. 1 písm. a) ZVO tak, ako ju verejný obstarávateľ zadefinoval vo vzťahu k tomuto verejnému obstarávaniu, keďže sa jedná o tlač a distribúciu tlačovín a hodnota za posledné 3 roky predchádzajúce dňu vyhlásenia verejného obstarávania presahuje minimálnu hodnotu služieb stanovenú verejným obstarávateľom. Z predloženej zmluvy je zrejmá cena, lehota a odberateľ.

1. **Polygrafické centrum, s.r.o., Palisády 33, 811 06 Bratislava, IČO: 43801111**

Komisia si overila, či je uchádzač zapísaný v zozname hospodárskych subjektov Úradu pre verejné obstarávanie. Komisia konštatuje, že uchádzač je zapísaný v zozname hospodárskych subjektov pod registračným číslom 2016/10-PO-E2430 s platnosťou zápisu od 04.10.2016 do 04.10.2019. Uchádzač týmto zápisom preukázal splnenie podmienok účasti podľa § 32 ods. 1 ZVO v rozsahu skutočností zapísaných v zozname hospodárskych subjektov.

Na preukázanie splnenia podmienok účasti podľa § 32 ods. 1 predložil uchádzač dokument Náhľad záznamu zo zoznamu hospodárskych subjektov.

Komisia ďalej konštatuje, že nevie preukázať, či sa uchádzač:

* dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia,
* dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia profesijných povinností.

Komisia tak konštatuje, že uchádzač preukázal, že spĺňa podmienky účasti podľa § 32 ods. 1 ZVO v plnom rozsahu.

Uchádzač predložil na preukázanie splnenia podmienky účasti podľa § 34 ods. 1 písm. a) ZVO Zoznam poskytnutých služieb za predchádzajúce tri roky spolu s internetovým odkazom na centrálny register zmlúv, kde sú zverejnené zmluvy na uvedené služby. V zozname poskytnutých služieb uchádzač uvádza nasledovné zákazky:

* Tlač a neadresná distribúcia novín pre Banskobystrický samosprávny kraj v hodnote bez DPH 16 724,00 € (rok 2018) a
* Grafické spracovanie, tlač a distribúciu novín „Župné ozveny“ pre Nitriansky samosprávny kraj v hodnote bez DPH 180 399,48 € (roky 2016 - 2018)

Komisia konštatuje, že uchádzač predmetnými dokladmi preukázal, že spĺňa podmienku účasti podľa § 34 ods. 1 písm. a) ZVO tak, ako ju verejný obstarávateľ zadefinoval vo vzťahu k tomuto verejnému obstarávaniu, keďže sa jedná o tlač a distribúciu tlačovín a hodnota za posledné 3 roky predchádzajúce dňu vyhlásenia verejného obstarávania presahuje minimálnu hodnotu služieb stanovenú verejným obstarávateľom. Z predložených dokladov je zrejmá cena, lehota a odberateľ.

1. **Slovenská Grafia a.s., Pekná cesta 6, 834 03 Bratislava, IČO: 31321470**

Komisia si overila, či je uchádzač zapísaný v zozname hospodárskych subjektov Úradu pre verejné obstarávanie. Komisia konštatuje, že uchádzač je zapísaný v zozname hospodárskych subjektov pod registračným číslom 2016/11-PO-D1735 s platnosťou zápisu od 07.11.2016 do 07.11.2019. Uchádzač týmto zápisom preukázal splnenie podmienok účasti podľa § 32 ods. 1 ZVO v rozsahu skutočností zapísaných v zozname hospodárskych subjektov.

Na preukázanie splnenia podmienok účasti podľa § 32 ods. 1 predložil uchádzač dokument Náhľad záznamu zo zoznamu hospodárskych subjektov.

Komisia ďalej konštatuje, že nevie preukázať, či sa uchádzač:

* dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia,
* dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia profesijných povinností.

Komisia tak konštatuje, že uchádzač preukázal, že spĺňa podmienky účasti podľa § 32 ods. 1 ZVO v plnom rozsahu.

Uchádzač predložil na preukázanie splnenia podmienky účasti podľa § 34 ods. 1 písm. a) ZVO Zoznam poskytnutých služieb za predchádzajúce tri roky s celkovou hodnotou 3 874 588,45 € bez DPH. Spolu so zoznam poskytnutých služieb uchádzač predložil referencie a potvrdenia odberateľov. Komisia konštatuje, že pre splnenie podmienky účasti stanovenej verejným obstarávateľom akceptuje referenciu Trnavský samosprávny kraj – Tlač a distribúcia župného magazínu s názovom Rodný môj kraj v hodnote 304 561,31 € bez DPH.

Komisia konštatuje, že uchádzač predmetnými dokladmi preukázal, že spĺňa podmienku účasti podľa § 34 ods. 1 písm. a) ZVO tak, ako ju verejný obstarávateľ zadefinoval vo vzťahu k tomuto verejnému obstarávaniu, keďže sa jedná o tlač a distribúciu tlačovín a hodnota za posledné 3 roky predchádzajúce dňu vyhlásenia verejného obstarávania presahuje minimálnu hodnotu služieb stanovenú verejným obstarávateľom. Z predložených dokladov je zrejmá cena, lehota a odberateľ.

**Záverečné stanovisko komisie.**

Komisia konštatuje, že uchádzači preukázali, že spĺňajú podmienky účasti. Komisia následne vyhodnocovala ponuky z hľadiska splnenia požiadaviek na predmet zákazky a z hľadiska plnenia kritéria. Tento proces je zachytený v zápisnici z vyhodnotenia ponúk.

Komisia konštatuje, že žiaden člen komisie nemal výhrady proti priebehu vyhodnocovania ponúk. Členovia komisie vyhlasujú, že s obsahom zápisnice v plnej miere súhlasia.

V Banskej Bystrici, dňa 18.12.2018

Členovia komisie s právom vyhodnocovať ponuky:

Mgr. Marcela Glevická (potvrdené elektronicky)

Mgr. Mária Galajdová (potvrdené elektronicky)

Ing. Monika Debnárová (potvrdené elektronicky)